
ΔΙΑΤΑΓΜΑΤΑ 

Έγκριση πολεοδομικής μελέτης τμήματος της 
περιοχής «Κάτω Ψαλίδι» Π.Ε.7 των Δήμων Ηρα¬ 
κλείου και Αμαρουσίου (ν. Αττικής) και επικύρω¬ 
ση καθορισμού οριογραμμών τμήματος ρέματος 
"Φιλικής Εταιρείας" που εμπίπτει στους ίδιους 
Δήμους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 43 (παρ. 1,4, 5 και 7), 44 
(παρ. 1,2 και 4), 45 (παρ. 4), 46,152 (παρ. 1,2,6 και 10), 
154,160 και 161 του Κώδικα Βασικής Πολεοδομικής Νο¬ 
μοθεσίας (Κ.Β.Π.Ν.), που κυρώθηκε με το άρθρο μόνο 
του από 14-7/27-7-1999 π.δ. (Δ' 580). 

2. Τις διατάξεις των άρθρων 7,11,12,14,15,19 και 31 
(παρ. 1) του ν. 4067/2012 «Νέος Οικοδομικός Κανονι¬ 
σμός» (Α'79), όπως ισχύουν. 

3. Τις διατάξεις των παρ. 1, 2 και 3 του άρθρου 6 του 
ν. 880/1979 «Περί καθορισμού ανωτάτου ορίου συντε- 
λεστού δομήσεως, εισαγωγής του θεσμού μεταφοράς 
συντελεστού δομήσεως και ετέρων τινών διαρρυθ¬ 
μίσεων της πολεοδομικής νομοθεσίας» (Α' 58), όπως 
η παρ. 3 συμπληρώθηκε με το άρθρο 6 (παρ. 1γ) του 
ν. 2052/1992 «Μέτρα για την αντιμετώπιση του νέφους 
και πολεοδομικές ρυθμίσεις» (Α' 94) και αντικαταστά- 
θηκε με το άρθρο 5 του ν. 3010/2002 «Εναρμόνιση του 
ν. 1650/1986 με τις οδηγίες 97/11 Ε.Ε. και 96/61 Ε.Ε., δια¬ 
δικασία οριοθέτησης και ρυθμίσεις θεμάτων για τα υδα- 
τορέματα και άλλες διατάξεις» (Α'91), καθώς και τις δια¬ 
τάξεις των άρθρων 3 και 9 του ν. 4258/2014 (Α'94) όπως 
ισχύουν. 

4. Τις διατάξεις των άρθρων 35 και 36 του ν. 4030/2011 
«Νέος τρόπος έκδοσης αδειών δόμησης, ελέγχου κα¬ 
τασκευών και λοιπές διατάξεις» (Α'249), όπως ισχύουν. 

5. Τη διάταξη του άρθρου 17 παρ. 4 εδ. α' του, από 
21.6.2018, π.δ. (ΑΊ14). 

6. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

7. Τις διατάξεις των άρθρων 1 και 2 του ν. 3852/2010 


«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης» (Α'87) 
και του άρθρου 1 ου της 45892/11.8.2010 απόφασης του 
Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης «Πρωτοβάθμιοι και Δευτεροβάθμιοι 
Οργανισμοί Τοπικής Αυτοδιοίκησης της Χώρας κ.λπ.» 
(Β' 1292/2010, διόρθωση σφάλματος (Β' 1623/2010). 

8. Την 103571/7467/17-12-1991 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (ΓΠΣ) του 
Δήμου Αμαρουσίου (ν. Αττικής)» (Δ' 968), (διορθώσεις 
σφαλμάτων Δ'835/1992), όπως τροποποιήθηκε με τις 
6939/1283/22-2-1993 (Δ'744), 88223/6449/24-9-1993 
(Δ' 1241) αποφάσεις του Υφυπουργού Περιβάλλοντος, 
Χωροταξίας και Δημοσίων Έργων και τις 72228/4579/ 
20-7-1994 (Δ' 734) και 31477/6487/27-10-1997 (Δ' 977) 
αποφάσεις του Υπουργού Περιβάλλοντος, Χωροταξίας 
και Δημοσίων Έργων. 

9. Την 21602/4262/8-8-1997 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (ΓΠΣ) του Δή¬ 
μου Ηρακλείου (ν. Αττικής)» (Δ'701). 

10. Την 7146/18-10-1994 απόφαση της Δ/νσης Τεχνι¬ 
κών Υπηρεσιών, Τμήμα Εκτελέσεως Έργων. 

11. Το ΕΥΔΕ/ΕΣΕΑ/161/7-2-2006 έγγραφο της Γενικής 
Γραμματείας Δημοσίων Έργων. 

12. Το 69567/2715/2-6-1997 έγγραφο του Υπουργείου 
Γεωργίας Δ/νσης Προστασίας Δασών και Φ.Π. Τμήμα Β. 

13. Το 5251/30-7-2007 έγγραφο της 1ης Εφορείας 
Βυζαντινών Αρχαιοτήτων του Υπουργείου Πολιτισμού. 

14. Το 17544/17-5-2011 έγγραφο της Διεύθυνσης Οι¬ 
κοδομικών και Κτιριοδομικών Κανονισμών. 

15. Το 5647/6-2-2009 έγγραφο της Διεύθυνσης Πο- 
λεοδομικού Σχεδιασμού προς το Δήμο Αμαρουσίου 
και το γεγονός ότι παρήλθε άπρακτη η προθεσμία που 
προβλέπεται από τις διατάξεις της παρ. 3 του άρθρου 77 
του Κώδικα Δήμων και Κοινοτήτων, ο οποίος κυρώθηκε 
με το άρθρο πρώτο του ν. 3463/2006 (Α' 114). 

16. Τις 88/2009, 240/2009, 197/2012, 252/2012, 21 / 
2015, 35/2016 και 47/2016 αποφάσεις του Δημοτικού 
Συμβουλίου Δήμου Ηρακλείου ν. Αττικής. 

17. Την 240/2008 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

18. Το ΔΥΟ/2537/Φ-260/15-11 -2016 έγγραφο της Γενι¬ 
κής Γραμματείας Υποδομών του Υπουργείου Υποδομών 
και Μεταφορών. 

19. Τις 92/2012 και 4/2017 γνωμοδοτήσεις του Κεντρι¬ 
κού Συμβουλίου Πολεοδομικών Θεμάτων και Αμφισβη¬ 
τήσεων. 

20. Το αριθμ. 1/17-2-2017 υπηρεσιακό σημείωμα της 
Δ/νσης Πολεοδομικού Σχεδιασμού και Τράπεζας Γης του 
Υπουργείου Περιβάλλοντος και Ενέργειας. 

21. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

22. Τις 331/2013, 259/2014 και 59/2018 γνωμοδοτή¬ 
σεις του Συμβουλίου της Επικράτειας με πρόταση του 
Υπουργού Περιβάλλοντος και Ενέργειας αποφασίζουμε: 

Άρθρο 1 

Επικυρώνεται ο καθορισμός των οριογραμμών τμήμα¬ 
τος του ρέματος «Φιλικής Εταιρείας» που βρίσκεται στην 
περιοχή «Κάτω Ψαλίδι» Π.Ε. 7 των Δήμων Ηρακλείου και 
Αμαρουσίου (ν. Αττικής), όπως φαίνονται με μπλε γραμ¬ 
μή στα διαγράμματα του επόμενου άρθρου. 

Άρθρο 2 

Εγκρίνεται το πολεοδομικό σχέδιο τμήματος της περι¬ 
οχής «Κάτω Ψαλίδι» ΠΕ 7 των Δήμων Ηρακλείου και Αμα¬ 
ρουσίου (ν. Αττικής) με τον καθορισμό οικοδομήσιμων 
χώρων, οδών, πεζοδρόμων και κοινοχρήστων χώρων 
πρασίνου, όπως φαίνεται στα δύο (2) σχετικά χρωματι¬ 
σμένα πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Δ/νσηςΤοπογρα- 
φικών Εφαρμογών με τη 26015/2018 πράξη του και που 
αντίτυπά τους σε φωτοσμίκρυνση συνδημοσιεύονται με 
το παρόν διάταγμα. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 
2 του παρόντος. 

Άρθρο 4 

Στους οικοδομήσιμους χώρους της παραπάνω περιο¬ 
χής επιτρέπονται οι χρήσεις γενικής κατοικίας σύμφωνα 
με το άρθρο 3 του από 23-2-1987 π.δ. (ΔΊ 66) και ειδι¬ 
κότερα: 

- Κατοικία 

- Ξενώνες δυναμικού μέχρι 20 κλινών 

- Εμπορικά καταστήματα και γραφεία μέχρι 120 τ.μ. 

- Κτίρια εκπαίδευσης 

- Εστιατόρια 

- Αναψυκτήρια 

- Θρησκευτικοί χώροι 

- Κτίρια κοινωνικής πρόνοιας 

- Επαγγελματικά εργαστήρια χαμηλής όχλησης (εξαι¬ 
ρούνται τα συνεργεία αυτοκινήτων) 

- Αθλητικές εγκαταστάσεις 

- Κτίρια, γήπεδα στάθμευσης 


- Πολιτιστικά κτίρια (και εν γένει πολιτιστικές εγκατα¬ 
στάσεις) 

- Πρατήρια βενζίνης επιτρέπονται μόνο στη λ. Κύμης. 

Άρθρο 5 

Στο πρόσωπο των οικοπέδων οικοδομημένων ή μη, 
που βρίσκονται στην περιοχή της οποίας το σχέδιο 
εγκρίνεται με το άρθρο 2 του παρόντος, επιβάλλεται 
προκήπιο πλάτους τεσσάρων (4), οκτώ (8) και δέκα (10) 
μέτρων, όπως φαίνεται στα διαγράμματα του ίδιου ως 
άνω άρθρου. 

Άρθρο 6 

Τα ελάχιστα όρια εμβαδού και προσώπου και οι λοιποί 
όροι και περιορισμοί δόμησης των οικοπέδων ορίζονται 
ως εξής: 

1. - Ελάχιστο πρόσωπο: δέκα πέντε (15) μέτρα 

- Ελάχιστο εμβαδόν: πεντακόσια (500) τ.μ. 

2. Κατά παρέκκλιση των διατάξεων της προηγουμένης 
παραγράφου θεωρούνται άρτια και οικοδομήσιμα τα 
οικόπεδα: 

α. Που κατά την δημοσίευση του παρόντος διατάγ¬ 
ματος έχουν: 

- Ελάχιστο πρόσωπο: επτά (7) μέτρα. 

- Ελάχιστο εμβαδόν: διακόσια (200) τ.μ. και 

β. Που προκύπτουν από την οριστική πράξη εφαρμο¬ 
γής της πολεοδομικής μελέτης ή προέρχονται από τις ει¬ 
σφορές σε γη σύμφωνα με το άρθρο 8 του ν. 1337/1983, 
εφ 'όσον έχουν: 

- Ελάχιστο πρόσωπο: επτά (7) μέτρα 

- Ελάχιστο εμβαδόν: διακόσια (200) τ.μ. 

3. Επιπλέον των διατάξεων των προηγούμενων παρα¬ 
γράφων 1 και 2 θεωρούνται άρτια και οικοδομήσιμα τα 
οικόπεδα εφόσον: 

α.Στο οικοδομήσιμο τμήμα του οικοπέδου εγγράφεται 
κάτοψη κτιρίου με: 

- ελάχιστη επιφάνεια: πενήντα (50,00) μ. και 

- ελάχιστη πλευρά: πέντε (5) μ. και 

β. Δεν δημιουργήθηκαν από κατάτμηση που έγινε κατά 
παράβαση των διατάξεων του από 22-6-1983 π.δ. (Δ'284). 

4. Μέγιστο ποσοστό κάλυψης των οικοπέδων: 

α. Για το τμήμα του οικοπέδου από μηδέν μέχρι δια¬ 
κόσια (0,00 - 200,00) τ.μ.: εξήντα τοις εκατό (60%) της 
επιφάνειας του και 

β. Για το τμήμα του οικοπέδου από διακόσια (200,00) 
τ.μ. και άνω: πενήντα τοις εκατό (50%) της επιφάνειάς του 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των ανεγερθησομένων 
κτιρίων: δέκα (10) μ. 

7. Επιβάλλεται έλεγχος από την αρμόδια Εφορεία Αρ¬ 
χαιοτήτων του Υπ. Πολιτισμού και Αθλητισμού, κατόπιν 
σχετικής αλληλογραφίας, κατά την εκσκαφή των θεμε¬ 
λίων των οικοδομών. 

8. Απαγορεύεται η τοποθέτηση διαφημίσεων και δι¬ 
αφημιστικών πινακίδων στους κοινόχρηστους χώρους. 
Επιτρέπεται μόνο η τοποθέτηση πινακίδων που πληρο¬ 
φορούν για τη θέση Δημοσίων - Δημοτικών κτιρίων, Ορ¬ 
γανισμών Κοινής Ωφέλειας, νοσοκομείων, κ.λπ., καθώς 
και πινακίδων γενικής κυκλοφοριακής πληροφόρησης. 

Στα προκήπια επιτρέπεται η τοποθέτηση μόνο μιας πι¬ 
νακίδας ανά οικόπεδο πληροφοριακής για τις χρήσεις 
του κτιρίου και τις δραστηριότητες των ενοίκων του, με 
μέγεθος προσαρμοσμένο στις όψεις των κτιρίων. Στα 
κτίρια απαγορεύεται η τοποθέτηση διαφημίσεων και 
διαφημιστικών πινακίδων οποιασδήποτε μορφής και 
υλικού, τόσο επί των όψεων, όσο και επί των δωμάτων 
αυτών. Στις όψεις επιτρέπεται μόνο η τοποθέτηση πι¬ 
νακίδων που πληροφορούν για τις χρήσεις των κτιρίων 
και τις δραστηριότητες των ενοίκων τους με μέγεθος 
προσαρμοσμένο στις όψεις αυτές. 

Οι πινακίδες αναγράφονται υποχρεωτικά στην ελ¬ 
ληνική γλώσσα. Σε περίπτωση ανάγκης ξενόγλωσσης 
αυτή τοποθετείται κάτω από την ελληνική με μικρότερα 
στοιχεία. 

Διαφημίσεις και διαφημιστικές πινακίδες οποιοσδήπο¬ 
τε μορφής και υλικού απαγορεύονται από τις διατάξεις 
του παρόντος και απομακρύνονται σε διάστημα έξι (6) 
μηνών από τη δημοσίευση του παρόντος. 

9. Η έκδοση των οικοδομικών αδειών γίνεται σύμφωνα 
με τις προϋποθέσεις της έκθεσης της μελέτης γεωλογι¬ 
κής καταλληλότητας της παραρεμάτιας περιοχής Κάτω 
Ψαλίδι και ειδικότερα: 

α. Ισχύουν τα οριζόμενα στις διατάξεις του Κτιριοδο- 
μικού και του Αντισεισμικού Κανονισμού (ΕΑΚ 2000), 
όπως ισχύει. 

β. Πριν την έκδοση οικοδομικών αδειών, απαιτείται 
η εξασφάλιση της ομαλής παροχεύτεσης των όμβριων. 

γ. Λόγω της ανάπτυξης μικρής δυναμικότητας υδρο¬ 
φόρου ορίζοντα σε βάθος 3 μέτρων περίπου, για την 
κατασκευή υπογείων, η ταπείνωση της στάθμης της 
υπόγειας υδροφορίας κατά το στάδιο της κατασκευής 
και μόνο, γίνεται σύμφωνα με τους κανόνες της τεχνι¬ 
κής και της επιστήμης. Με το πέρας της θεμελίωσης, η 
άντληση πρέπει να διακόπτεται, ώστε να μην επηρεασθεί 
η υφιστάμενη δυναμικότητα της υπόγειας υδροφορίας. 

δ. Η προς πολεοδόμηση έκταση κρίνεται στο μεγαλύ¬ 
τερο τμήμα της ως κατάλληλη για δόμηση, μικρά δε τμή¬ 
ματα αυτής χαρακτηρίζονται ως κατάλληλα για δόμηση 
υπό προϋποθέσεις. Επίσης, στην προς πολεοδόμηση πε¬ 
ριοχή περιλαμβάνονται και ζώνες, πλησίον των ρεμάτων, 
που χαρακτηρίζονται ως ακατάλληλες για δόμηση. 

Επισημαίνεται ότι οι χαρακτηρισμοί γεωλογικής κα¬ 
ταλληλότητας αναφέρονται στη δόμηση συνήθων κα¬ 
τασκευών και για κτίρια κατηγορίας σπουδαιότητας Σ2, 
κατά τον ΕΑΚ 2000, ενώ για κτίρια σπουδαιότητας Σ3 
και Σ4, για ειδικές κατασκευές και τεχνικά έργα απαιτεί¬ 


ται η εκπόνηση γεωτεχνικής έρευνας, σύμφωνα με τις 
ισχύουσες διατάξεις. 

Πιο συγκεκριμένα, για την κάθε επιμέρους περιοχή, 
ισχύουν τα εξής: 

1. Περιοχές κατάλληλες για δόμηση (Κ). 

Οι περιοχές αυτές σημειώνονται στο χάρτη γεωλογι¬ 
κής καταλληλότητας με πράσινο χρώμα και την ένδειξη 
(Κ). Επισημαίνεται ότι, στις περιοχές αυτές, όπου συνα- 
ντώνται οι σχετικά πιο απότομες μορφολογικές κλίσεις 
πρέπει, κατά την κατασκευή των έργων οδοποιίας, να 
λαμβάνονταιτα κατάλληλα μέτρα για τη διευθέτηση και 
αποχέτευση των όμβριων. 

2. Περιοχές κατάλληλες υπό προϋποθέσεις για δόμηση 
(ΚΠ). 

Οι περιοχές αυτές σημειώνονται στο χάρτη γεωλογικής 
καταλληλότητας με πορτοκαλί χρώμα και την ένδειξη 
(ΚΠ). Πρόκειται για τις εκτάσεις που καταλαμβάνονται 
από την παλαιά κοίτη του ρέματος, η οποία μετά τα έργα 
διευθέτησης και την κατασκευή του πλακοσκεπούς αγω¬ 
γού έχει επιχωματωθεί. Π ροκειμένου για την θεμελίωση 
οικοδομών θα πρέπει να γίνεται έλεγχος της σύστασης 
και του βαθμού συμπύκνωσης των τεχνητών επιχώσεων 
με κατάλληλη γεωτεχνική μελέτη και όπου απαιτείται, να 
λαμβάνονται τα απαραίτητα τεχνικά μέτρα (εξυγιάνσεις 
κ.λπ.). 

3. Περιοχές ακατάλληλες για δόμηση (ΑΚ). 

Ακατάλληλη για δόμηση χαρακτηρίζεται η υπερκείμε¬ 
νη ζώνη των πλακοσκεπών αγωγών της ΕΥΔΑΠ». 

10. Κατά την εφαρμογή της κυκλοφοριακής μελέ¬ 
της εφαρμόζονται οι αναφερόμενοι στο ΔΥΟ/2537/ 
Φ-260/15-11-2016 έγγραφο της Γενικής Γραμματείας 
Υποδομών του Υπουργείου Υποδομών και Μεταφορών, 
όροι και προϋποθέσεις. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 2 Αυγούστου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 


από το ηλεκτρονικό αρχείο, έγινε 
σμίκρυνση κατά ποσοστό 

Ε.Γ.ΣΛ. 87 (Ελληνικό Γεωδοιτικό Σύστημο Αναφοράς) 
Ελλειψοειδές <3Κ5 80 3=63781371=1/298.2572236 
Εγκάρσιο Μερκατορική Προβολή 
Κεντρικός Μεσημβρινός λ.=24ο Κ.=0,999605 
Στον Κεντρικό Μεσημβρινό Αναφοράς το Χ=500.000 
Γεωγραφικό Πλάτος Αναφοράς 00ο ΟΟ' 00'' 

Ο Γεωγραφικός Κωδικός Αριθμός (Γ.Κ.Α) αντιστοιχεί 
στο σημείο ονοφοράς του αριθμού του οικοπέδου 

ΥΠΟΜΝΗΜΑ 


ΠΙΝΑΚΑΣ ΣΥΝΤ/ΝΩΝ ΟΡΙΟΓΡΑΜΜΗΣ ΡΕΜΑΤΟΣ ΣΥΜΦΩΝΑ ΜΕ ΤΗΝ 

ΥΠ,ΑΡ. 7146/1994 ΑΠΟΦΑΣΗ ΝΟΜ. ΑΝΑΤ. ΑΤΤΙΚΗΣ 



Ο 

ι 


τ 

η 

τ 




Μανδρότοιχος 

Συρματόπλεγμα 

Κάγκελο 

Μανδρότοιχος με κάγκελο 
Μανδρότοιχος με συρματόπλεγμα 
Όριο ιδιοκτησίας 

Όριο απαλλοτρίωσης Λεωφ. Κύμης 
Γραμμή διευθέτησης ρέματος 
Αγωγός ΕΥΔΑΠ 
Γραμμή οριοθετήσης ρέματος 
Ρυμοτομική γραμμή 
Οικοδομική γραμμή 
Όριο ΓΠΣ 

Όριο πολεοδόμησης 
Δένδρο 
Στύλος ΔΕΗ 
Στύλος ΟΤΕ 
Στύλος φωτισμού 
Στύλος διπλού φωτισμού 
Φωτ. σηματοδότης 
Φρέαρ τετράγωνο 
Φρέαρ κυκλικό 
Γ εώτρηση 

Γεωλογικά ακατάλληλες περιοχές 



Γεωλογικά κατάλληλες υπό προϋποθέσεις περιοχές 
Γεωλογικά κατάλληλες περιοχές 


ΣΥΝΤΕΤΑΓΜΕΝΕΣ ΚΟΡΥΦΩΝ ΟΙΚΟΔΟΜΙΚΩΝ ΤΕΤΡΑΓΩΝΩΝ 





ΚΕΝΤΡΙ ΚΟ ΣΥΜ ΒΟΥΛ ΙΟ Π0ΛΕ0Δ0Μ1Κ0Ν 

ΕΕΜ-ϋΙβίϋυΐί £ΒΒ£ΜΕ0Ν 

Το παρών ΟΛ^ιΟνροίίμο μεΛντηθηκε από ίο 

ΚΕ.ΣΥ ΠΟ Θ Α ΤΓ)ν.. 

και εγκρΙύηκε σύμψωνα με την απ' αριθμ 


εισήγηση της Δ/νσης Πολεοδομ. 
Σχ/σμού Υπουργείου Περφ/ντος 
6 Ενέργειας. γ 

Ο ΠΡΟίϊΤΑΚΙΝΟΣ . :|ΤΗΧ 



ΣΥΝΤΑΞΗ ΤΟΠΟΓΡΑΦΙΚΟΝ ΔΙΑΓΡΑΜΜΑΤΩΝ ΚΑΙ ΠΟΛΕΟΔΟΜΙΚΗΣ ΜΕΛΕΤΗΣ 

ΜΕ ΨΗΦΙΑΚΕΣ ΣΥΝΤ/ΝΕΣ ΤΟΥ ΕΚΤΟΣ ΣΧΕΔΙΟΥ ΤΜΗΜΑΤΟΣ ΤΗΣ ΠΕΡΙΟΧΗΣ 

"ΚΑΤΩ ΨΑΛΙΔΙ" ΤΟΥ ΔΗΜΟΥ Ν. ΗΡΑΚΛΕΙΟΥ ΑΤΤΙΚΗΣ 

ΡΥΜΟΤΟΜΙΚΟ ΔΙΑΓΡΑΜΜΑ 

Λγιχ / 



480.0-209.6/1 





ΧΡΟΝΟΣ ΜΕΛΕΤΗΣ: 
ΔΕΚΕΜΒΡΙΟΣ 2016 

ΚΛΙΜΑΚΑ: 1:1000 

Ο ΣΥΝΤΑΞΑΣ 

ΘΕΩΡΗΣΗ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

ΔΙΑΓΡΑΜΜΑ ΣΥΝΔΕΣΗΣ ©ΥΑΛΟΝ 

Ε.Γ.Σ.Α. 87 (Ελληνικό Γεωδαιτικό Σύστημα Αναφοράς) 
Ελλειψοειδές 6Κ5 80 3=63781371=1/298.2572236 
Εγκάρσια Μερκατορκή Προβολή 
Κεντρικός Μεσημβρινός λ.=24ο Κ.=0,999605 
Στον Κεντρικό Μεσημβρινό Αναφοράς το Χ=500.000 
Γεωγραφικό Πλάτος Αναφοράς 00ο ΟΟ'ΟΟ 
Ο Γεωγραφικός Κωδικός Αριθμός (Γ.ΚΑ) αντιστοιχεί 
στο σημείο αναφοράς του αριθμού του οικοπέδου 

ΥΠΟΜΝΗΜΑ 

Μανδρότοιχος 

Συρματόπλεγμα 

Κάγκελο 

Μανδρότοιχος με κάγκελο 
Μανδρότοιχος με συρματόπλεγμα 
Όριο ιδιοκτησίας 

Όριο απαλλοτρίωσης Λεωφ. Κύμης 
Γραμμή διευθέτησης ρέματος 
Αγωγός ΕΥΔΑΠ 
Γραμμή οριοθετήσης ρέματος 
Ρυμοτομική γραμμή 
Οικοδομική γραμμή 
Όριο ΓΠΣ 

Όριο πολεοδόμησης 
Δένδρο 
Στύλος ΔΕΗ 
Στύλος ΟΤΕ 
Στύλος φωτισμού 
Στύλος διπλού φωτισμού 
Φωτ. σηματοδότης 
Φρέαρ τετράγωνο 
Φρέαρ κυκλικό 
Γεώτρηση 

Γεωλογικά ακατάλληλες περιοχές 


Γεωλογικά κατάλληλες υπό προϋποθέσεις περιοχές 
Γεωλογικά κατάλληλες περιοχές 


ΣΥΝΤΕΤΑΓΜΕΝΕΣ ΚΟΡΥΦΩΝ ΟΙΚΟΔΟΜΙΚΩΝ ΤΕΤΡΑΓΩΝΩΝ 



ΠΙΝΑΚΑΣ ΣΥΝΤ/ΝΩΝ ΟΡΙΟΓΡΑΜΜΗΣ ΡΕΜΑΤΟΣ ΣΥΜΦΩΝΑ ΜΕ ΤΗΝ 

ΥΠ.ΑΡ. 7146/1994 ΑΠΟΦΑΣΗ ΝΟΜ. ΑΝΑΤ. ΑΤΤΙΚΗΣ 


α/α χ Υ 


1 Χ=480187.42 Υ=4210112.07 

2 Χ=480199.43 Υ=4210115.53 

3 Χ=480227.00 Υ=4210139.35 

4 Χ=480228.57 Υ=4210161.44 

5 Χ=480248.15 Υ=4210186.38 

6 Χ=480266.66 Υ=4210188.82 

7 Χ=480320.54 Υ=4210214.16 

8 Χ=480328-26 Υ=4210222.43 

9 Χ=480343.89 Υ=4210263.39 

10 Χ=480358.44 Υ=4210279.04 

11 Χ=480364.00 Υ=4210299.52 

12 Χ=480368.58 Υ=4210325.51 

13 Χ=480383.20 Υ=4210363.97 

14 Χ=480386.26 Υ=4210384.46 

15 Χ=480407.80 Υ=4210417.84 

16 Χ=480425.45 Υ=4210444.84 

17 Χ=480434.52 Υ=4210467.81 

18 Χ=480442.64 Υ=4210507.28 

19 Χ=480451.24 Υ=4210538.76 

20 Χ=480461.74 Υ=4210538.72 

21 Χ=480451.84 Υ=4210497.36 

22 Χ=480446.57 Υ=4210483.77 

23 Χ=480442.50 Υ=4210461.28 

24 Χ=480430.91 Υ=4210432.32 

25 Χ=480416.84 Υ=4210410.36 

26 Χ=480398.26 Υ=4210382.92 

27 Χ=480393.20 Υ=4210364.93 

28 Χ=480394.68 Υ=4210357.43 

29 Χ=480381.07 Υ=4210323.47 

30 Χ=480374.75 Υ=4210296.15 

31 Χ=480371.14 Υ=4210280.50 

32 X=480330,72 Υ=4210209.63 

33 Χ=480295.47 Υ=4210191.28 

34 Χ=480274.63 Υ=4210180.80 

35 Χ=480244.60 Υ=4210171.39 

36 Χ=480237.07 Υ=4210161.42 

37 Χ=480237.54 Υ=4210151.91 

38 Χ=480231.49 Υ=4210133.75 

39 X=480206.41 Υ=4210110.01 



|/Γ ΗΤ Ρ!χη ΤΥ Μ Η0Υ ΛΙ0 ΠΟλ ςΡΔΟΜΙΚΟΙ! 

Λ Α»«:ϊΒΗΐΗΣ£ΟΜ 

Το παρόν οχ.οιατραμμα ρελϋτηΟηκε από ίο 

...25ΜΜΩ-1·*· . 



ΛΙΑΓΡΑΙ 


ΣΥΝΤΑΞΗ ΤΟΠΟΓΡΑΦΙΚΩΝ ΔΙΑΓΡΑΜΜΑΤΩΝ ΚΑΙ ΠΟΛΕΟΔΟΜΙΚΗΣ ΜΕΛΕΤΗΣ 
ΜΕ ΨΗΦΙΑΚΕΣ ΣΥΝΤ/ΝΕΣ ΤΟΥ ΕΚΤΟΣ ΣΧΕΔΙΟΥ ΤΜΗΜΑΤΟΣ ΤΗΣ ΠΕΡΙΟΧΗΣ 
"ΚΑΤΩ ΨΑΛΙΔΙ" ΤΟΥ ΔΗΜΟΥ Ν. ΗΡΑΚΛΕΙΟΥ ΑΤΤΙΚΗΣ 


ΡΥΜΟΤΟΜΙΚΟ ΔΙΑΓΡΑΜΜΑ 



ΧΡΟΝΟΣ ΜΕΛΕΤΗΣ: 
ΔΕΚΕΜΒΡΙΟΣ 2016 

ΚΛΙΜΑΚΑ: 1:1000 

Ο ΣΥΝΤΑΞΑΣ 

ΘΕΩΡΗΣΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























